b"\n_START_ARTICLE_\nTorre de Monnars\n_START_SECTION_\nDescripci\xc3\xb3\n_START_PARAGRAPH_\nLa casa t\xc3\xa9 un portal adovellat i un balc\xc3\xb3 amb brancals de pedra i llinda g\xc3\xb2tica. Al seu costat hi ha un rellotge de sol._NEWLINE_T\xc3\xa9 adossada una torre defensiva de planta rectangular atalussada (5 x 5 m i 12 m d'al\xc3\xa7ada). La f\xc3\xa0brica \xc3\xa9s de ma\xc3\xa7oneria amb carreus a les cantonades. Es conserva un matac\xc3\xa0 tamb\xc3\xa9 de pedra. La teulada \xc3\xa9s un afegit posterior a la torre._NEWLINE_A l'interior hi ha pintures g\xc3\xb2tiques, segurament del segle XIV, que donen idea de l'antiguitat de l'edifici. Tanmateix, va ser reformada cap a l'any 1600."